ZÁVERY Z ROKOVANIA
 z Mimoriadneho zasadnutia Mestského zastupiteľstva mesta Medzilaborce 
konaného dňa 14.11.2011
–––––––––––––––––––––––––––––––––––––––––––––––––––––––––––––––––––– 
 
 UZNESENIE  

Číslo           Uznesenie
––––––––––––––––––––––––––––––––––––––––––––––––––––––––––––––––––––––––- 

1. K otvoreniu zasadnutia
a/ schválenie programu
b/ určenie zapisovateľky
c/ voľba návrhovej, mandátovej komisie, overovateľov zápisnice
d/ kontrola plnenia uznesení
2. K schváleniu kúpnej zmluvy o prevode vlastníctva budovy s.č. 194 na ulici A. Warhola
3. Rôzne
4. K interpelácii poslancov
5. K záveru

1. K otvoreniu zasadnutia

Uznesenie č. l/a –14.11.2011
Mestské zastupiteľstvo mesta  Medzilaborce schvaľuje program rokovania MsZ tak,  ako je uvedené v pozvánke.

Uznesenie č.1/b – 14.11.2011
Mestské zastupiteľstvo mesta Medzilaborce určuje zapisovateľku p. Ľubov Kuskovú.

Uznesenie č. 1/ c – 14.11.2011
Mestské zastupiteľstvo mesta Medzilaborce schvaľuje: návrhovú komisiu v zložení:

MVDr. Vladimír Baláž – predseda,  p. Jozef Janočko, p Vlasta Kolesárová
							        mandátovú komisiu v zložení:

Ing. Vladimír Bejda – predseda, Ing. Michal Buchovecký, JUDr. Mária Gajdošová

							        overovateľov zápisnice v zložení :

Mgr. Margaréta Obertanová, Ing. Michal Repčík

Uznesenie č.1/d – 14.11.2011
Mestské zastupiteľstvo konštatuje , že uznesenia MsR a MsZ sa priebežne plnia.

2. K schváleniu kúpnej zmluvy o prevode vlastníctva budovy s.č. 194 na ulici A. Warhola 

Uznesenie č. 2 – 14.11.2011
Mestské zastupiteľstvo Mesta Medzilaborce schvaľuje kúpnu zmluvu o prevode vlastníctva nehnuteľnosti - budovy s.č. 194, postavenej na parcele č. 241 (parcela registra „C“, o výmere 642 m², zastavané plochy a nádvoria), zapísanej na LV Správy katastra Medzilaborce č. 1533, k. ú. Medzilaborce, v spoluvlastníckom podiele 1/1, na kupujúceho spoločnosť: JMV AGR, s.r.o., IČO: 36 617 822, sídlo: Zámočnicka 1, 068 01 Medzilaborce na základe verejnej obchodnej súťaže v zmysle zákona č.138/1991 Zb. v znení neskorších predpisov, § 9a ods. 1 písm. a) za kúpnu cenu 189 000,- €. Kupujúci doplatí zvyšok kúpnej ceny vo výške 151 200,- € a uhradí náklady spojené s prevodom a súťažou vo výške 382 € najneskôr do 30 dní od podpisu kúpnej zmluvy obidvoma zmluvnými stranami. V prípade, ak kúpna zmluva nebude uzatvorená do 30 dní odo dňa jej schválenia v Mestskom zastupiteľstve Mesta Medzilaborce, platnosť tohto uznesenia sa automaticky ruší.

3.K návrhu na zrušenie spoločnosti EKOSERVIS ML, s.r.o Medzilaborce

Uznesenie č. 3 – 14.11.2011
Mestské zastupiteľstvo Mesta Medzilaborce v zmysle § 11 ods. 4 písm. l) zákona SNR č. 369/1990 Zb. o obecnom zriadení v znení neskorších predpisov a podľa príslušných ustanovení Štatútu mesta Medzilaborce v platnom znení zrušuje bez právneho nástupcu  ku dňu 31.12.2011 obchodnú spoločnosť: EKOSERVIS ML, s.r.o. so sídlom: Mierová 326/4, 068 01 Medzilaborce, IČO: 36 489 999. O vymenovaní likvidátora rozhodne Primátor Mesta Medzilaborce pri vykonávaní pôsobnosti valného zhromaždenia.

 Ing. Ivan Solej
							            primátor mesta